საქართველოს პრეზიდენტის

2011 წლის 24 მარტი

ქ. თბილისი

„საჯარო სამართლის იურიდიული პირის – „მსოფლიო ბანკის ფინანსური მხარდაჭერით განსახორციელებელი საქართველოს სოფლის მეურნეობის განვითარების პროექტების საკოორდინაციო ცენტრის“ ლიკვიდაციის შესახებ“ საქართველოს პრეზიდენტის 2011 წლის 1 თებერვლის №48 ბრძანებულებაში დამატების შეტანის თაობაზე
1. „ნორმატიული აქტების შესახებ“ საქართველოს კანონის მე-20 მუხლის შესაბამისად, „საჯარო სამართლის იურიდიული პირის – „მსოფლიო ბანკის ფინანსური მხარდაჭერით განსახორციელებელი საქართველოს სოფლის მეურნეობის განვითარების პროექტების საკოორდინაციო ცენტრის“ ლიკვიდაციის შესახებ“ საქართველოს პრეზიდენტის 2011 წლის 1 თებერვლის №48 ბრძანებულებას (სსმ, 03.02.2011 წელი) დაემატოს შემდეგი შინაარსის ,,21“ პუნქტი:
„21. ლიკვიდაციის დასრულებამდე ცენტრმა კანონმდებლობით დადგენილი წესით გააგრძელოს შემდეგი პროექტების განხორციელება:
ა) საგარეჯოს მუნიციპალიტეტის სოფელ იორმუღანლოში ხიდის რეაბილიტაცია;
ბ) მარნეულის მუნიციპალიტეტის სოფელ ჯანდარაში ახალი ხიდის მშენებლობა;

გ) ამბროლაურის მუნიციპალიტეტის სოფელ ჭრებალოში სასმელი წყლის სისტემის მშენებლობა.“.
2. ეს ბრძანებულება ამოქმედდეს გამოქვეყნებისთანავე.
მ. სააკაშვილი
